OpenLLM-France/wikimedia huggingface dataset:
# Zelioni (Bélgorod)

* Per a altres significats, vegeu «Zelioni».
Zelioni - Зелёный (rus) - és un poble (un khútor) de l'óblast de Bélgorod, a Rússia. El 2010 tenia 0 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Zelioni Iar (Primórie)

* Per a altres significats, vegeu «Zelioni Iar».
Zelioni Iar (en rus: Зелёный Яр) és un poble del krai de Primórie, a l'Extrem Orient de Rússia, que en el cens del 2010 tenia 40 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Xiuladora pitdaurada

La xiuladora pitdaurada (Pachycephala fulvotincta) és un ocell de la família dels paquicefàlids (Pachycephalidae).

## Hàbitat i distribució

Habita els boscos des de les illes de Java i Bali fins les illes Petites de la Sonda centrals i altres illes del Mar de Flores, al sud de Sulawesi.

## Referències

* ↑ «Xiuladora pitdaurada». Cercaterm. TERMCAT, Centre de Terminologia. Rev. 20/04/2022(català)
# Zoran Malkoč

Zoran Malkoč (Nova Gradiška, 1967) és narrador, esportista (judoka), soldat i antiquari croat. Va estudiar a la Facultat de Filosofia i Lletres de Zagreb. Les seves narracions, editades en revistes croates i internacionals, han rebut diversos premis. Ha publicat el llibre de contes Cementeri dels reis menors (Profil, 2010) i les novel·les Kao kad progutaš brdo balona (Com quan engoleixes un munt de globus) (VBZ, 2004) i Roki Raketa (Profil, 2014), amb què ha guanyat el premi de novel·la del diari digital T-Portal.

## Referències

* ↑ «El cementiri dels reis menors, de Zoran Malkoc - El Blog de Jordi Cervera - Catalunya Ràdio». blogs.ccma.cat. Arxivat de l'original el 2016-11-20. [Consulta: 19 novembre 2016].
* ↑ Puntí, Jordi «Crueldades de la posguerra». El Periódico, 19-02-2016.
* ↑ «‘El cementerio de los reyes menores', de Zoran Malkoč» (en castellà). Culturamas, la revista de información cultural, 17-03-2016.
* ↑ «Zoran Malkoč : Pisac sam koji neozbiljno govori o strahovito ozbiljnim stvarima». mvinfo.hr. [Consulta: 19 novembre 2016].
# Youssef Chippo

Youssef Chippo (Bejaad, 10 de maig de 1973) és un exfutbolista marroquí de la dècada de 2000.
Fou internacional amb la selecció del Marroc amb la qual participà en la Copa del Món de futbol de 1998.
Pel que fa a clubs, destacà a FC Porto i Coventry City FC.

## Referències

* ↑ «Youssef Chippo Biography and Statistics». Sports Reference. Arxivat de l'original el 21 d'octubre 2012. [Consulta: 5 juny 2009].
* ↑ Youssef Chippo Fitxa i estadístiques a la FIFA
* ↑ «Chippo naar Coventry City». Voetbal International, 30-05-1999 [Consulta: 11 juliol 2016].
* ↑ Dades estadístiques sobre Youssef Chippo a soccerbase.com
* ↑ Youssef Chippo a National-Football-Teams.com (anglès)
* ↑ «Youssef Chippo - Player Profile - Football». [Consulta: 29 gener 2019].
# Youssouf Koné

Youssouf Koné (nascut el 5 de juliol de 1995) és un futbolista professional malià que juga com a lateral esquerre pel Troyes, cedit per l'Olympique de Lió i per l'equip nacional malià.

## Carrera de club

Koné es va formar al planter del Lille OSC. Va debutar a la Ligue 1 el 2 de març de 2014 en una victòria per 2–3 a fora contra l'AC Ajaccio. El seu segon partit fou el 12 d'abril de 2014, en lliga contra el Valenciennes FC.
Koné va jugar la primera part de la temporada 2017–18 a la Ligue 2 amb l'Stade de Reims en una cessió impulsada per l'entrenador Marcelo Bielsa. De tota manera, el contracte es va acabar abans d'hora a causa d'una lesió de lligament encreuat.
Després de la marxa de l'equip tant de Fodé Ballo-Touré (al AS Monaco) com de Hamza Mendyl (al FC Schalke 04), Koné va romandre com a lateral esquerre titular a l'excel·lent campanya del Lille's el 2018–19, en què acabà segon rere el PSG.
El 3 de juliol de 2019, signà contracte amb l'Olympique de Lió a canvi d'uns nou milions d'euros. El 29 de sdetembre de l'any següent, després de tot just 11 partits de lliga, fou cedit a l'Elx CF de La Liga per un any.

## Internacional

Koné va debutar per la selecció maliana en partit de classificació per la Copa d'Àfrica de Nacions de 2017 contra Benin el 6 de setembre de 2016.

## Referències

* ↑ «Mali - Y. Koné - Profile with news, career statistics and history - Soccerway». soccerway.com. [Consulta: 16 abril 2014].
* ↑ «Ajaccio vs. Lille - 2 març 2014 - Soccerway». soccerway.com. [Consulta: 16 abril 2014].
* ↑ «Lille vs. Valenciennes - 12 abril 2014 - Soccerway». soccerway.com. [Consulta: 16 abril 2014].
* ↑ «Youssouf Koné, prêté à Reims, revient à Lille… blessé» (en francès). La Voix du Nord, 04-01-2018. [Consulta: 27 febrer 2018].
* ↑ «Lille lose Youssouf Koné to Lyon for €9m» (en anglès). [Consulta: 4 juliol 2019].
* ↑ «Youssouf Koné, octavo fichaje del Elche CF» (en castellà). Elche CF, 29-09-2020. [Consulta: 2 octubre 2020].
* ↑ Football, CAF - Confederation of African. «CAF - Competitions - Q CAN 2017 - Match Details» (en anglès). [Consulta: 6 abril 2018].

## Enllaços externs

* Perfil a Eurosport (anglès)
* a ESPN ESPN (anglès)
# Émilie Fournel

Émilie Fournel (Montreal, 26 d'octubre de 1986) és una esportista quebequesa que va competir en piragüisme en la modalitat d'aigües tranquil·les, guanyadora de dues medalles de bronze al Campionat Mundial de Piragüisme, en els anys 2009 i 2015.

## Palmarès internacional

Campionat Mundial :
| Any | Lloc | Medalla | Competició |
| 2009 | Dartmouth ( Canadà) | 3 | K1 4x200 m |
| 2015 | Milà ( Itàlia) | 3 | K1 5000 m |

## Referències

* ↑ «Émilie Fournel» en Canoeresults.eu (anglès)

## Enllaços externs

* Émilie Fournel - Lloc web oficial
# Émilie Carles

Émilie Carles, nascuda Émilie Allais (la Vacheta, Briançonés, 29 de maig del 1900 - 29 de juliol del 1979) fou una escriptora occitana en llengua francesa, que també exercí com a mestra.
És autora del relat autobiogràfic Une soupe aux herbes sauvages (1977, traduït a diverses llengües) i del llibre pòstum Mes rubans de la Saint-Claude (1982).

## Une soupe aux herbes sauvages

En aquest llibre de caràcter autobiogràfic, Carles parla de la seva vida i de la dels habitants de la muntanya. Centrant-se en la quotidionitat, explica la dificultat de viure a la Vacheta. Descriu els treballs del dia a dia i les millores aportades pel progrés als pobles remots. La història és un testimoni notable de la vida de les famílies camperoles del Briançonés durant el període d'entreguerres. També relata les llargues vetlles d'hivern i la necessitat de l'ajuda mútua en moments difícils. A l'escola, com a mestra, s'esforça per a treballar d'acord amb els ideals que defensa, car vol que els alumnes desenvolupin talents propis, que gaudeixin estudiant i que respectin les valors morals. Descriu amb entusiasme l'esperança de veure un món millor.
El llibre va conèixer un gran succés i Michèle Letellier i Alain Bonot en van fer una adaptació televisiva (film) el 1997, on Annie Girardot interpretà el paper de Carles.
A principi de 1978, Carles va ser convidada al programa literari Apostrophes, pel fenomen que va suposar.

## Referències

* ↑ «Le 29 juillet 1979, Émilie Carles quitte la Vallée de la Clarée» (en francès). [Consulta: 27 juliol 2022].
# Émilie Gomis

Émilie Gomis, (nascuda el 18 d'octubre de 1983 a Ziguinchor, Senegal) és una jugadora de bàsquet francesa. Competint amb França, va guanyar una medalla de plata als Jocs Olímpics d'estiu de 2012.

## Referències

* ↑ «Émilie Gomis Bio, Stats, and Results». Arxivat de l'original el 2020-04-17. [Consulta: 5 juliol 2015].

## Enllaços externs

* Perfil a basketball-reference (WNBA)
* Perfil a Mundial 2006
# Ús d'eines per les llúdries marines

Les llúdries marines (Enhydra lutris) són carnívors completament aquàtics de la família dels mustèlids. Són els mamífers marins més petits, però també els més hàbils. Se les coneix per la seva capacitat d'utilitzar pedres com a martells o com a encluses per obrir les closques de les preses. Hi ha tres subespècies de llúdries marines. La majoria d'estudis s'han dut a terme amb E. l. nereis, la subespècie californiana, i alguns estudis amb E. l. kenyoni, la subespècie d'Alaska. Hi ha una certa variació en la freqüència de l'ús d'eines entre diferents poblacions i, fins i tot, entre diferents individus d'una mateixa població.
Les llúdries marines tenen una butxaca de pell a sota de les aixelles, que s'estén d'una banda a l'altra del tors i que utilitzen per portar l'aliment que recullen a la superfície. La butxaca també conté una roca que serveix per trencar la closca del marisc i de les cloïsses. Es mengen les preses mentre floten panxa amunt, fent servir les potes anteriors per trossejar les preses i posar-se-les a la boca.

## Referències

* ↑ Hall, K. R. L. i George B. Schaller. "Tool-using Behavior of the California Sea Otter". Journal of Mammalogy 45.2 (1964): 287–298.
* ↑ Berta, Sumich i Kovacs, 2006, p. 351.

## Bibliografia

* Berta, A.; Sumich, J. L.; Kovacs, K. M. Marine Mammals: Evolutionary Biology (en anglès). 2a edició. Academic Press, 2006. ISBN 978-0-12-369499-7.
# Zingem

Zingem és un antic municipi belga de la província de Flandes Oriental a la regió de Flandes. Era el resultat de la fusió de Zingem, Huise i Ouwegem. Al seu torn, l'1 de gener de 2019 va fusionar amb Kruishoutem per formar un municipi nou anomenat Kruisem.

## Referències

* ↑ «Geografische indeling» (en neerlandès). Statbel (ofici belga d'estadística). [Consulta: 24 juliol 2021].
# Ístria veneciana

La Ístria veneciana fou la part de la península d'Ístria que va passar a Venècia al llarg del segle xiii i fins al començament del segle xiv. La darrera fou Pola el 1331. Aquestes ciutats ja havien estat aliades o pagaven tribut a Venècia des del segle xii i es van separar del patriarcat d'Aquileia. Van pertànyer a Venècia fins al 1797 (Tractat de Campo Formio).
Principals ciutats venecianes:
* Monfalcone
* Grado
* Capo d'Istria
* Pola
* Parenzo
* Rovigno
* Umago
* Albona
* Fianona
# İşkembe çorbası

L'İşkembe o İşkembe çorbası en turc, ciorbă de burtă en romanès, és una especialitat culinària dels Balcans i l'Orient Mitjà. Es tracta d'una sopa de tripes blanquinosa. Se sol menjar amb una salsa d'all i vinagre o amb l'all i suc de llimona. A Romania també acostuma a afegir-se-li smetana.

## A la cultura turca

A Turquia aquesta sopa tradicional de la cuina generalment es consumeix en restaurants especialitzats que es diuen işkembeci. Els işkembecis serveixen quatre varietats de sopes de budell: İşkembe çorbası, tuzlama, damar i şirden. Aquestes es qualifiquen segons la part de les tripes o forma de tall, la més cara sent "damar". Totes aquestes sopes es veuen com un remei de ressaca, de manera que els işkembecis generalment se situen en els barris amb vida de nit i gairebé sempre són oberts 24 hores els 365 dies de l'any.
Els işkembecis també serveixen altres plats de menuts com ara el kokoreç, beyin salata (amanida de cervell bullit), paça (guisat de potes d'ovella) o sopa de les carns (especialment de les galtes) del cap d'ovella (kelle) o les mateixes carns de kelle (galtes, llengua, cervell, antigament fins ulls) al forn.

## Vegeu també

* Nohutlu işkembe yahnisi

## Referències

* ↑ «Ciorba de burta - reteta video» (en romanès), 07-04-2013. [Consulta: 14 octubre 2015].
* ↑ "Dünden bugüne İstanbul ansiklopedisi", p.7, publicaciò de la Türkiye Ekonomik ve Toplumsal Tarih Vakfı (Fundació Història Econòmica i Social de Turquia), Istanbul, 1994
* ↑ Verity Campbell. Turkey. Lonely Planet, 2007, p. 73–. ISBN 978-1-74104-556-7.
* ↑ Deniz Gürsoy. Çilingir sofrasında rakı. Oğlak, 2002. ISBN 978-975-329-371-6.
* ↑ Clifford A. Wright. The Best Soups in the World. Houghton Mifflin Harcourt, 19 octubre 2011. ISBN 0-544-17779-7.
# Šarišské Jastrabie

Šarišské Jastrabie és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1435.
# Šarišské Sokolovce

Šarišské Sokolovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1307.

## Viles agermanades

* Drienica, Eslovàquia
* Dubovica, Eslovàquia
* Hubošovce, Eslovàquia
* Jakubovany, Eslovàquia
* Uzovce, Eslovàquia
* Wiśniew, Polònia
# А

А, а (en cursiva А, а) és la primera lletra de l'alfabet ciríl·lic, primera lletra també dels alfabets rus, serbi, macedònic, ucraïnès i belarús. Prové directament de la lletra alfa de l'alfabet grec. A l'alfabet ciríl·lic antic el seu nom era azǔ i hi representava el número u. És emprada en les llengües russa, macedònica, sèrbia i txetxena, on representa la vocal /a/. Després de patir diverses transformacions, actualment s'escriu de mode similar a la lletra a de l'alfabet llatí.

## Taula de codis

    Codificació de caràctersTipusDecimalHexadecimalOctalBinari UnicodeMayúscula104004100020200000 0100 0001 0000 Minúscula107204300020600000 0100 0011 0000 ISO 8859-5Majúscula176B02601011 0000 Minúscula208D03201101 0000 KOI 8Majúscula225E13411110 0001 Minúscula193C13011100 0001 Windows 1251Majúscula192C03001100 0000 Minúscula224E03401110 0000
# Ѝ

Ѝ ѝ (И amb accent greu) és un grafema en diversos alfabets ciríl·lics, que representa la combinació de la lletra И i l'accent greu. No és un lletra independent en cap dels alfabets, però té una codificació independent en Unicode.
Actualment el grafema es fa servir en búlgar i macedònic per diferenciar els homònims en una oració (normalment es posa a sobre de l'homònim independent d'altres paraules), normalment la conjunció «и» (и) i el pronom «ѝ».
A més, И amb accent greu pot aparèixer com a resultat de la combinació de la lletra И amb el signe d'accent greu en cas del seu ús tradicional:
* al diccionari, per indicar l'accent;
* en serbi, quan s'indica un dels quatre tipus d'accent;
* en llibres antics.
# 1463

El 1463 (MCDLXIII) fou un any comú començat en dissabte del calendari julià.

## Esdeveniments
### Països Catalans

* Montpeller (Llenguadoc-Rosselló): instal·lació d'un consolat de Mar, organisme del dret marítim català.
# 212

El 212 (CCXII) fou un any de traspàs començat en dimecres del calendari julià.

## Esdeveniments

* Caracal·la decreta la Constitutio Antoniana, amb la qual tots els homes lliures de l'Imperi Romà esdevenen ciutadans.

## Referències

* ↑ Casasnovas Camps, Miquel Àngel. Història de les Illes Balears. Palma (Mallorca): Editorial Moll, 1998, p. 95.
# 14a etapa del Tour de França de 2016

La 14a etapa del Tour de França de 2016 es disputà el dissabte 16 de juliol de 2016 sobre un recorregut de 208,5 km entre Montélimar i Villars-les-Dombes, Parc des Oiseaux.

## Resultats
### Classificació de l'etapa

Font: ProCyclingStats :

### Colls i cotes

Cota de Puy-Saint-Martin. 394m. km 20,5 4a categoria (3,3 km al 4,8%) :
| 1r | Thomas De Gendt (BEL) | Lotto Soudal | 1 pt |
Cota de Four-à-Chaux. 470m. km 93,5 4a categoria (3,9 km al 4,2%) :
| 1r | Alex Howes (USA) | Cannondale-Drapac Pro Cycling Team | 1 pt |
Cota d'Hauterives. 424m. km 101,5 4a categoria (2,1 km al 5,5%) :
| 1r | Cesare Benedetti (ITA) | Bora-Argon 18 | 1 pt |

## Classificacions a la fi de l'etapa
### Classificació general

Font: ProCyclingStats :

### Classificació per punts

| | Ciclista | Equip | Punts |
| 1 | Peter Sagan (SVK) | Team Tinkoff | 340 |
| | Mark Cavendish (GBR) | Dimension Data | 278 |
| 3 | Marcel Kittel (GER) | Lotto Soudal | 228 |

### Classificació de la muntanya

| | Ciclista | Equip | Punts |
| 1 | Thomas De Gendt (BEL) | Lotto Soudal | 90 |
| 2 | Rafał Majka (POL) | Team Tinkoff | 77 |
| 3 | Daniel Navarro (ESP) | Cofidis | 68 |

### Classificació del millor jove

| | Ciclista | Equip | Temps |
| 1 | Adam Yates (GBR) | Orica-BikeExchange | 63h 49' 25" |
| 2 | Louis Meintjes (RSA) | Lampre-Merida | + 3'03" |
| 3 | Warren Barguil (FRA) | Team Giant-Alpecin | + 5' 38" |

### Classificació per equips

| | Equip | Temps |
| 1r | BMC Racing Team | 191h 18' 28" |
| 2n | Movistar Team | + 2' 30" |
| 3r | Team Sky | + 8' 10" |

## Abandonaments

* 71 - Mathias Frank (SUI) (IAM Cycling): Abandona
* 82 - Matti Breschel (DEN) (Cannondale-Drapac Pro Cycling Team): Abandona

## Notes i referències

* ↑ «ÉTAPE 14 - Montélimar / Villars-les-Dombes Parc des Oiseaux» (en francès). letour.fr. [Consulta: 10 agost 2016].

## Enllaços externs

* 14a etapa al web del Tour de França
# 12:08 East of Bucharest

12:08 East of Bucharest (romanès: A fost sau n-a fost?) és un film romanès del 2006 dirigit per Corneliu Porumboiu que critica i posa en qüestió la revolució romanesa de 1989. La pel·lícula va guanyar la Càmera d'Or al Festival de Canes.

## Argument

La història del film transcorre a la ciutat de Vaslui, que es prepara per celebrar el Nadal setze anys després de la revolució del 1989 que va fer caure el règim comunista i el seu líder Nicolae Ceauşescu, mort executat.
El director de la televisió local, Virgil Jderescu, decideix confrontar els ciutadans de la vila amb la seva pròpia història i amb l'ajuda del seu amic Piscoci, un ancià jubilat, i Manescu, un professor d'història, organitza un debat televisat per tal de reflexionar sobre el passat i qüestionar-se si la seva ciutat va participar en la revolució o no. L'escena de l'insuls i pobre debat -a càmera fixa única- ocupa la major part de la pel·lícula i mostra la irreparable desavinença entre dos contendents que semblen no viure a la mateixa ciutat: mentre que l'un afirma que es va produir una protesta contra Ceauşescu abans que fugís, l'altre insisteix exactament en el contrari. A banda de la incerta conclusió, les gairebé absents intervencions telefòniques pels televidents posen també de manifest l'escepticisme i indiferència amb la qual el debat és acollit a la vila.

## Sobre la pel·lícula

El títol de la pel·lícula fa referència a la localitat on transcorre la història -a la ciutat de Vaslui ubicada a l'est de Romania- i a l'hora en què Nicolae Ceauşescu va fugir per intentar escapar-se de la revolució, a les 12.08 h del migdia el 22 de desembre de 1989.
El títol original de la pel·lícula no ha estat respectat en la seva traducció a altres llengües, ja que la seva traducció literal significa "n'hi va haver o no?", en referència a la qüestió principal del film: si Vaslui va tenir algun paper a la revolució de 1989 o no.

## Repartiment

* Mircea Andreescu
* Teodor Corban
* Ion Sapdaru
* Cristina Ciofu

## Premis

* Festival Internacional de Cinema de Canes de 2006: Càmera d'Or.
* Festival de cinema jove d'Europa de l'Est de Cottbus 2006: premi especial a la millor contribució artística.
* Premi de cinema europeu 2006: nominació al premi pel millor escenari.
* Independent Spirit Award 2007: nominació al premi de millor film estranger.
* Festival Internacional de Cinema de Transsilvània 2006: premi del públic, premi al millor film romanès i trofeu Transsilvània.
* Festival Internacional de Cinema Històric de Pessac 2006: premi del jurat estudiant.

## Altres pel·lícules del mateix director

* Poliţist, Adjectiv (2009)

## Referències

* ↑ «Home Page – The TLS» (en anglès). [Consulta: 13 gener 2019].
* ↑ «12:08 East of Bucharest (A fost sau n-a fost?)» (en anglès). [Consulta: 13 gener 2019].
* ↑ «A fost sau n-a fost?». [Consulta: 13 gener 2019].
# Abu Lulua

Abu-Lulua Fayruz al-Majussí (àrab: أبو لؤلؤة فيروز المَجوسِي, Abū Luʾluʾa Fayrūz al-Majūsī; persa: پیروز نهاوندی), més conegut senzillament com Abu-Lulua (Nihawand, ? - Medina, 3 de novembre de 644), fou un esclau persa d'al-Mughira ibn Xuba, governador de Bàssora, que va assassinar el califa Úmar ibn al-Khattab el dimecres 2 de novembre del 644. Les causes de la mort semblen un tribut imposat al seu senyor per tenir l'esclau a Bàssora.
Sembla que va amagar una daga entre les seves robes i va matar el califa quan anava a pregar o quan estava pregant. Segons unes fonts el califa va morir a l'acte i segons unes altres encara va viure tres dies. En la seva fugida va ferir una dotzena de persones més, de les que sis o set van morir. Finalment, fou atrapat i mort allí mateix, tot i que altres fonts diuen que es va suïcidar en no poder escapar.
La dona i la filla foren executats per Ubayd-Al·lah ibn Úmar, fill del difunt califa. Els perses de Medina també foren massacrats i entre aquests ho fou Hormezdan, acusat de ser l'antic amo de l'assassí i haver estat d'acord amb aquest.

## Bibliografia

* Caetani, Annali
# Abu Harb

Abu Harb fou un príncep kakúyida fill d'Ala al-Dawla Abu Djafar Muhammad, el fundador de la dinastia.
Era el tercer germà; el primer Faràmurz ibn Muhàmmad va rebre Isfahan a la mort del pare (1041), el segon Abu Kalidjar Garshasp I va rebre Hamadan; i Abu Harb no va rebre res. Com que Faramurz havia rebut l'ikta de Rayy del sultà seljúcida Toghrul Beg (1040), va reclamar la successió a Isfahan amb el suport de l'emir buwàyhida de Fars i Khuzistan Imad al-Din Abu Kalidjar. Tot i l'ajut que aquest li va donar no va poder conquerir Isfahan i es va haver d'exiliar. Va morir probablement a l'exili a Fars o Khuzistan.

## Bibliografia

* C. E. Bosworth, Dailamis in Central Iran: The kakuyids of Jibal and Yazd, a Iran Journal of the British Institute of Persian Studies, 1970
# Abu Umar Ahmad ibn Muhammad

Abu Umar Ahmad ibn Muhammad és el nom dels següents personatges:
* Abu Umar Ahmad ibn Muhammad conegut com a Ibn Faradj al-Djayyani, poeta i historiador andalusí (s. X).
* Abu Umar Ahmad ibn Muhammad conegut com a Ibn Abd Rabbih, escriptor i poeta andalusí de Còrdova.
# Acacesia

Acacesia és un gènere d'aranyes araneomorfs de la família Araneidae amb distribució principalment neotropical; només A. hamata es troba als Estats Units.

## Descripció

L'abdomen o opistosoma de les aranyes d'aquest gènere té una ornamentació que s'assembla una daga, de color negre i envoltat d'una forma triangular. A cada costat de la daga hi ha files paral·leles de punts de color taronja-marró. La longitud del cos de les femelles oscil·la entre 4,3 a 8 mm, dels mascles de 3,6 a 6,5 mm.

## Taxonomia

* Acacesia benigna Glueck, 1994 — Perú, Bolívia, Brasil
* Acacesia cornigera Petrunkevitch, 1925 — Mèxic al Brasil, Guyana francesa, Guyana
* Acacesia graciosa Lise & Braul, 1996 — Brasil
* Acacesia hamata (Hentz, 1847) — USA a l'Argentina
* Acacesia villalobosi Glueck, 1994 — Brasil
* Acacesia yacuiensis Glueck, 1994 — Brasil, Argentina

## Referències

* ↑ Eberhard, William. Spider Webs: Behavior, Function, and Evolution (en anglès). University of Chicago Press, 2020, p. 89. ISBN 9780226534602.

## Enllaços externs

* (anglès) World Spider Catalog: Acacesia Simon, 1895 en la família Araneidae +base de dades
# Acaci de Melitene

Acaci de Melitene o Acacius va ser bisbe de la ciutat de Melitene el 431. Fou abans lector del bisbat (390-431) amb el seu predecessor Ostrios, que el va declarar diaca i sacerdot. Es va declarar contra Nestori i va participar en el Concili d'Efes el 431 on va mantenir una posició molt ferma. Es va oposar fortament al nestorianisme i va advertir als bisbes armenis contra els escrits dels nestorians. Va deixar escrites algunes homilies i una carta a Sant Ciril, que el va respondre amb una carta apologètica acostant-se a les seves posicions en les temàtiques cristològiques del seu temps. Durant un temps fou monofisista, però va tornar. A les esglésies ortodoxes se'l venera com a sant i la seva festa es commemora el 17 d'abril.

## Bibliografia

* Josef Hergenröther: Acacius. In: Kirchenlexikon. 2. Auflage, Band 1, Sp. 145 f., Freiburg 1882.
* Winrich Löhr: Akakios v. Melitene. In: Lexikon für Theologie und Kirche. 3. Auflage, Band 1, Sp. 286, Freiburg 1993.
* Hugo Rahner: Akakios, Bischof v. Melitene. In: Lexikon für Theologie und Kirche. 2. Auflage, Band 1, Sp. 235, Freiburg 1957.
* Plantilla:BBKL
* Alexios G. Savvides, Benjamin Hendrickx (Hrsg.): Encyclopaedic Prosopographical Lexicon of Byzantine History and Civilization. Bd. 1: Aaron – Azarethes. Brepols Publishers, Turnhout 2007, ISBN 978-2-503-52303-3, S. 104.